سوئد-ده خریستیان دموکرات پارتیسی‌نین صدری اببا بوشون یازدیغی "پرزیدنت اردوغانین اولدوغو تورکیه-نی آوروپا بیرلیگینه قبول ائتمیک" باش‌لیق‌لی مقاله‌سینه سرت رئاکسیا‌لار گؤستریلدی.
آوروپا پارلامئنتی سئچکی‌لری اوچون تورکیه علیهینه دوشونجه‌لریله سس توپلاماغا جهد گؤسترن بوشون SVD قزئتینده درج اولونان مقاله‌سی سوسیال مدیادا سرت تنقیدلره معروض قالدی.
"Daadir Likar"  آدلی اینترنت ایستیفادجی‌سی "اردوغان دونیانین ان یاخشی لیدری‌دیر. اردوغانین آوروپا بیرلیگینه ه احتیاجی یوخ‌دور. آوروپا بیرلیگی-نین اردوغانا احتیاجی وار" دئیه یازدی.
تورکیه-ده کی ایقتیصادی اینکیشافا دقت چکن "Muath Abukhader"  آدلی ایستیفادچی "خواهیش ائدیرم بیرآز تلویزیون کانال‌لارینا باخین. آوروپا بیرلیگی-نین اردوغانا احتیاجی وار. اؤز اؤلکه‌سینی ایقتیصادیات ساحه‌سینده اینکیشاف ائتدیردی. تورکیه آوروپا اؤلکه‌لری اوچون ایقتیصادی معنادا چوخ اهمیت‌لی حالا گلدی" دئیه قئید ائتدی.
اردوغانین دونیا لیدری اولدوغونو بیلدیرن باشقا بیر ایستیفادچی ایسه "اردوغان ساده‌جه تورکیه-‌نین دئییل، بوتون مسلمان عالمی‌نین ده لیدری‌دیر. مسلمان دونیاسی اونون ائتدیک‌لرینی بیلیر" دئیه یازدی.
تورکیه خالقی و پرزیدنت اردوغانا دعا ائدن "آیان محمد"آدلی ایستیفادچی "الله اردوغان و تورکیه خالقینی قوروسون. اردوغان ساده‌جه تورکیه-‌نین لیدری دئییل، بیر چوخ یاردیما محتاج اؤلکه‌نین اینسانینا یاردیم ائدن اؤلکه‌نین لیدری‌دیر" دئیه وورغولادی.
